
కొత్త ఏడాదికి సంబంధించిన అతి పెద్ద వార్త/వదంతి ఏదంటే షారుఖ్ఖాన్, ఐశ్వర్యారాయ్ మరోసారి కలిసి నటించబోతున్నారనేదే. సంజయ్లీలా భన్సాలీ దర్శకత్వంలో వాళ్లు జంటగా చేయబోతున్నారనే ప్రచారం బాలీవుడ్లో గట్టిగా చక్కర్లు కొడుతోంది. ఈ ముగ్గురూ కలిసి 2002లో చేసిన ‘దేవదాస్’ ఘన విజయం సాధించిన విషయం మనకు తెలుసు. ఇక ఈ ఏడాది కవి, సినీ గేయ రచయిత సాహిర్ లూధియాన్వీ జీవితం ఆధారంగా ఓ చిత్రాన్ని రూపొందించేందుకు భన్సాలీ ప్రణాళిక సిద్ధం చేస్తున్నాడు. అందులో సాహిర్ పాత్రకు షారుఖ్ను ఎంచుకొన్న ఆయన పంజాబీ కవయిత్రి అమృతా ప్రీతమ్ పాత్ర కోసం ఐశ్వర్యను సంప్రదిస్తున్నాడు. సాహిర్, అమృత మధ్య ప్రేమానుబంధం బాగా ప్రచారంలో ఉంది. ఇప్పటికే ఈ సినిమా కోసం ‘గుస్తాఖియా’ అనే టైటిల్ను నిర్ణయించారు. మరోవైపు సాహిర్ గజల్స్ను, కవితల్నీ షారుఖ్ ఔపోసన పట్టే పనిలో ఉన్నాడు. అయితే ఈ సినిమాలో చేస్తోందీ, లేనిదీ ఐశ్వర్య ధృవీకరించట్లేదు. ఇటీవల ఒక అవార్డులు వేడుకలో ఐశ్వర్యను ఈ సినిమా విషయమై అడిగితే, చెప్పేందుకు నిరాకరించింది. దాంతో ‘గుస్తాఖియా’లో ఆమె చేస్తోందా, లేదా అనేది ప్రశ్నార్థకంగా మిగిలింది.

kotta edaadiki sambandhinchina athi pedda vaarta/vadanti edante sharukhkhan, aishwaryaray marosari kalisi natinchabotunnaranede. sanjayleelaa bhansali darsakatvamlo vaallu jantagaa cheyabotunnarane prachaaram balivudlo gattigaa chakkarlu kodutondi. ee mugguru kalisi 2002loo chesina ‘devadas’ ghana vijayam saadhinchina vishayam manaku telusu. ika ee edaadi kavi, cinee geya rachayita sahir ludhiyanvi jeevitam aadhaaramgaa oo chitraanni roopondinchenduku bhansali pranaalika siddham chestunnadu. andulo sahir paatraku sharukhnu enchukonna aayana panjabi kavayitri amruta preetam paatra kosam aishwaryanu sampradistunnadu. sahir, amruta madhya premaanubandham baga prachaaramlo undi. ippatike ee sinima kosam ‘gustakhia’ ane taitilnu nirnayinchaaru. marovaipu sahir gajalsnu, kavitalnee sharukh auposana patte panilo unnaadu. ayithe ee cinemalo chestondi, lenidi aishwarya dhruvikarinchatledu. iteevala oka avaardulu vedukalo aishwaryanu ee sinima vishayamai adigithe, cheppenduku niraakarinchindi. daamto ‘gustakhia’loo aame chestonda, leda anedi prasnaarthakamgaa migilindi.